Bibliotheca Nationalis Sinarum
Bibliotheca Nationalis Sinarum, Pecini sita, est bibliotheca nationalis Rei Publicae Popularis Sinarum. Quae bibliotheca, plus quam 37 milliones rerum tenens, est maxima in Asia continentali et una ex maximis in orbe terrarum. Maximas litterarum Sinarum et documentorum historicorum collectiones in orbe terrarum tenet. Bibliotheca Imperialis Pecinensis (京师图书馆, Jīngshī Túshūguǎn), proxima Bibliothecae Nationalis Sinarum institutio, die 9 Septembris 1909 a rectione Domus Qing constituta est. Primum rite aperta est post res novas Xinhainses anno 1912. Bibliotheca statum bibliothecae depositoriae anno 1916 accepit. Suum nomen in Bibliothecam Pecinense Nationale mense Iulio 1928 commutatum est, et deinde in Bibliothecam Nationalem. Rector hoc tempore est Han Yongjin (韩永进).